CELEX: 32009R0230
Language: et
Date: 2009-03-19
Title: Komisjoni määrus (EÜ) nr 230/2009, 19. märts 2009 , millega muudetakse määrust (EÜ) nr 382/2005, millega kehtestatakse nõukogu määruse (EÜ) nr 1786/2003 (kuivsöödaturu ühise korralduse kohta) üksikasjalikud rakenduseeskirjad

20.3.2009   
            
            
               ET
            
            
               Euroopa Liidu Teataja
            
            
               L 74/12
            
         
      KOMISJONI MÄÄRUS (EÜ) nr 230/2009,
   19. märts 2009,
   millega muudetakse määrust (EÜ) nr 382/2005, millega kehtestatakse nõukogu määruse (EÜ) nr 1786/2003 (kuivsöödaturu ühise korralduse kohta) üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 71 lõike 2 teist lõiku,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (2) eriti selle artiklit 90 koostoimes artikliga 4,
   ning arvestades järgmist:
   
               (1)
            
            
               Vastavalt komisjoni määruse (EÜ) nr 382/2005 (3) artiklile 18 on määruse (EÜ) nr 1234/2007 artiklis 86 osutatud kuivsöödasektori toodete kuivsöödaks töötlemise toetuse taotluse esitamise tähtaeg 31. märtsil lõppeva turustusaasta viimasel kuul vaid 15 päeva, muudel turustusaasta kuudel aga 45 päeva. Kõnealuse tähtaja lühidusest põhjustatud haldusprobleemide tõttu tuleks toetusetaotluse esitamise tähtaega pikendada 30. aprillini.
            
         
               (2)
            
            
               Seepärast tuleks määrust (EÜ) nr 382/2005 vastavalt muuta.
            
         
               (3)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 382/2005 artikli 18 lõige 3 asendatakse järgmisega:
   
      „3.   Erandina lõikest 1 ei või turustusaasta kohta toetusetaotlusi esitada pärast kõnealuse turustusaasta lõpule järgnevat 30. aprilli, välja arvatud vääramatu jõu või erakordsete asjaolude tõttu.”
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. märts 2009
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 1.
   
      (2)  ELT L 299, 16.11.2007, lk 1.
   
      (3)  ELT L 61, 8.3.2005, lk 4.